S-1370/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 17. desember 2013, á hendur S-kk-þgf Þ-kk-þgf H-kk-þgf, kt. 000000-0000, Barðavogi 22, Reykjavík,

„fyrir eftirtalin brot framin fimmtudaginn 20. júní 2013 í bílskúr við [...] í Reykjavík:

I.

Fíkniefnalagabrot, með því að hafa haft í vörslum sínum í sölu- og dreifingarskyni 21 kannabisplöntur, 86,33 g af kannabisplöntuhlutum með kannabisefni, 292,49 g af kannabisstönglum og samtals 428,70 g af maríhúana, og hafa um nokkurt skeið fram til þess dags ræktað greindar plöntur.

(Mál nr. 007-2013-32217)

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Vopnalagabrot, með því að hafa haft í vörslum sínum og eignast handjárn, hníf með 19 sm blaði og hníf með 21 sm blaði.

(Mál nr. 007-2013-32217)

Telst þetta varða við a-lið 2. mgr. og 4. mgr. 30. gr., sbr. 1. mgr. 36. gr., vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 21 kannabisplöntu, 86,33 g af kannabisplöntuhlutum, 292,49 g af kannabisstönglum og samtals 428,70 g af maríhúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á lampa, tveimur vogum, viftu og rakamæli, með vísan til 7. mgr. 5. gr. sömu laga og sbr. 2. mgr. 14. gr. reglugerðar nr. 233/2001, en þessir munir voru notaðir til framleiðslu kannabisplantnanna og meðferð kannabisefnanna. Jafnframt er krafist upptöku á handjárnum og tveimur hnífum, sbr. 1. mgr. 37. gr. vopnalaga nr. 16/1998.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærða hefur margoft verið refsað fyrir brot gegn lögum um ávana- og fíkniefni, en einnig fyrir brot gegn umferðar- og hegningarlögum. Síðast var hann dæmdur í 5 mánaða fangelsi 19. desember 2012 fyrir líkamsárás og fíkniefnalagabrot. Ákærða var veitt reynslulausn 23. apríl 2013 í eitt ár á eftirstöðvum refsingar, 139 dögum. Nú ber að taka reynslulausnina upp og dæma með þessu máli, sbr. 1. mgr. 65. gr. laga nr. 49/2005. Þá verður refsing hans ákveðin samkvæmt 77. gr. almennra hegningarlaga og er hún hæfilega ákveðin 8 mánaða fangelsi. Þá verða plöntur og hlutir gerðir upptækir eins og í dómsorði greinir.

Ákærði er dæmdur til að greiða 71.779 í sakarkostnað og málsvarnarþóknun skipaðs verjanda síns, að meðtöldum virðisaukaskatti, eins og í dómsorði greinir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, S-kk-nf Þ-kk-nf H-kk-nf, sæti fangelsi í 8 mánuði.

Upptækt skal vera 21 kannabisplanta, 86,33 g af kannabisplöntuhlutum, 292,49 g af kannabisstönglum, samtals 428,70 g af maríhúana, lampi, ein vog, vifta, rakamælir, handjárn og tveir hnífar.

Ákærði greiði 71.779 krónur í sakarkostnað og málsvarnarþóknun skipaðs verjanda síns, B-kk-ef J-kk-ef hrl., 100.400 krónur.

A-kk-nf Í-kk-nf